Peter-jasies - Potjiekos kompetisie - reëls en beoordeling
Ek het nou al 'n paar keer navraag gehad oor hoe om 'n potjiekoskompetisie te organiseer en te beoordeel! Toe doen ek bietjie huiswerk en hier is die resultaat! Ek hoop julle kan dit gebruik! As iemand iets het om by te las, laat my weet, asseblief!
Die deelnemers moet weet waar, wanneer, hoe ens., hier is 'n voorbeeld van so 'n kennisgewing.
Daar kan ook gestipuleer word dat elke deelnemer 'n bykos moet maak, bv. potbrood, roosterkoek, asbrood, stokbrood ens. Dit moet tydens die kompetisie gemaak word.
Daar kan ook vereis word dat 'n voorgereg en/of nagereg ook berei word. Geen van bogenoemde geregte mag vooraf voorberei word nie.
Daar kan ook 'n vasgestelde tema wees soos bv. Om die bosveldvuur, op die plaas ens. Dan moet die deelnemers hulle "area" versier volgens die tema en daarvolgens ook beoordeel word. Die atmosfeer rondom die staanplek, asook die algehele voorkoms, speel 'n rol by beoordeling
Daar kan verskillende kategorieë wees, naamlik 'n rooivleis-, pluimvee-, wilds- en seekospotjie. Die beoordelaars sal 'n wenner in elke kategorie, asook 'n algehele wenner, aanwys.
Beoordeelaars kan uit spanne (of 'n enkele persoon) bestaan wat elkeen 'n lys het met kategorieë wat beoordeel word en daarvolgens punte toeken (bv. uit 10 uit.) Die punte word dan bymekaar getel en die span met die meeste punte is die wenner. As daar meer as een beoordelaar is, laat die spanne lootjies trek vir 'n beoordeelaar, dan is dit regverdig. Drie beoordeelaars per span is verkieslik vir wanneer daar nie ooreengestem kan word oor puntetoekenning nie. 'n Tweederde meerderheid se punt staan.
Voorkoms en netheid van "area"
Kies 'n wenner per kategorie en dan 'n algehele wenner!
1 OORSRONKLIKHEID - 10 PUNTE - KYK NA HOUT OF CARCOAL OP DIE GROND OF OP STANDER HOE MEER PRIMITIEF HOE BETER.
2 OMGEWING - 10 PUNTE - IS DIE SPAN OF PERSOON AANGETREK VIR DIE GELEENTYD, VOORSKOOT, HOED OF TEEDOEK OOR DIE SKOUER ENS.
3 TOEBEHORE - 10 PUNTE - HOUT LEPEL OF STAAL RAKKIE VER SPESERYE ENS
4 EETGEREI - 10 PUNTE - HOE SKEP HY DIE KOS OP IS DIT VROU SE BESTE BORDE OF IS DIT MARTHA SE BLIKBORD. POT KOS IS IN DIE VELD ONTHOU PRIMITIEF.
5 DRINKGOED - 10 PUNTE - WYN, MOERKOFFIE OF KOELDRANK HOE BEDIEN HY DIT WEER EENS BLIKKOPPIE, JY IS IN DIE BOS 10 PUNTE VIR MOER KOFFIE LANGS DIE VUUR GEMAAK IN BLIK EMMER.
6 ALGEHELE PRENTJIE -10 PUNTE - HOE LYK SY STAL OF PLEK WAAR HY DIE KOS BEREI.
7 VOORKOMS VAN POT - 10 PUNTE - IS DIE POT 'N MOER POT, IS ALLES NET INGEMOER OF IS DIT MOOI IN LAE GEPAK.
8 SMAAK - 10 PUNTE - PROE, ONTHOU, VAT WATER SAAM, SPOEL JOU MOND NA ELKE PROE.
9 PERSOONLIKHEID - 10 PUNTE - PRAAT DIE PERSOON MET JOU OOR DIE POT, LAAT HY JOU TUIS VOEL, WIL JY SOMMER DAAR BLY EN SAAM EET OF IS HY STIL EN NORS.
10 FAMILIE OF SPAN - 10 PUNTE - POT MAAK IS 'N SPANPOGING LEKKER KUIER EN DRINK, IS ALMAL BETROKKE EN KUIER SAAM.
Die volgende is van Deon Venter ontvang:
Ek het so tyd terug vir ons kerk so kompitisie gereel. Dit was 'n groot sukses. Wat ek gedoen het is dit:
1. Elke deelnemer betaal R20 om deel te neem, en hy moet sy eie bestandele voorsien. Maar dan kan hy en sy gesin verniet eet. Die res van die gemeente moes R20 betaal vir 'n bord kos.
2. Elkeen wat deelneem moet vooraf sê watter tipe potjie hy gaan maak. En elkeen sorg self vir 'n tafeltjie wat mooi gedek moet word en eetgery vir die beoordelaars. (dit moet verkieslik iemand buite die gemeente wees om te voorkom dat iemand voor getrek word.) Ek het die voorsitter van ons plaaslike radiostasie en sy vrou gekry.) Jy kan dalk voorstel dat elkeen 'n stukkie kaas op die tafel moet hê sodat die beoordelaars se smaak eers ge-nutraliseer kan word.
Wat ons gedoen het, ons het 'n groot "bonfire" gereed gekry sodat die wat wil kole gebruik dit daar kan skep. Ek het egter 'n keuse gegee dat hulle ook mag gas gebruik.
3. Gee 'n tyd waarop die potjies begin moet word en 'n redelike tyd waarop almal moet klaar wees. Ons het 11uur begin en het tyd gegee tot 5uur. Toe is die potjies beoordeel.
4. Ons het punte gegee vir hoe die potjie gesmaak het en hoe die tafel gelyk het. En ook vir die gasvryheid hoe die beoordelaar ontvang is.
5. Ons het gewerk op 'n skaal an 1-10 waar 1 swak is en 10 goed is.
6. Ek het natuurlik baie moeite gedoen en by winkels borge gekry vir pryse. En ek het vir elke deelnemer 'n prys gegee. Jy kan self besluit wat jy wil gee. Ons het vir die 1ste , 2de en 3de plekke 'n prys gegee en toe vir die ander ook 'n prys maar ons het gesê dis nie in 'n volgorde van goed na sleg nie.
7. Die dames van die gemeente het gereel vir rys of pap of wat julle ook wil saam eet en elke gesin het hul eie koeldrank gebring.